Għalliema u LSEs li ġew trasferiti fil-bidu tas-sena skolastika ngħataw direttivi mill-Union għall-Edukaturi Professjonali (UPE), biex jirrapportaw għax-xogħol fl-iskejjel fejn kienu jgħallmu s-sena ta' qabel. Newsbook.com.mt tkellem mal-Union u qalet li hemm madwar 400 u 500 student bla għalliem. Dawn id-direttivi ngħataw wara li erbat ijiem ilu l-Qorti ċaħdet il-mandat ta' inibizzjoni li pprova jagħmel il-Ministeru tal-Edukazzjoni kontra l-MUT u l-istess UPE. Il-Qorti tiddeċiedi li l-MUT u l-UPE jistgħu joħorġu direttivi Fi stqarrija, l-UPE qalet li minkejja li ltaqgħet mal-Ministeru għall-Edukazzjoni, għadu ma ntlaħaq ebda ftehim. Il-UPE qalet li mhix teskludi li tagħti aktar direttivi lill-għalliema u l-LSEs fil-ġranet li ġejjin. Skont il-union, il-Ministeru m'aċetta ebda talba li saritlu, minkejja li dawn it-talbiet huma "realistiċi". Intant, l-Union tal-Għalliema (l-MUT) kienet qalet li qed issegwi l-każijiet ta' trasferimenti fi skejjel tal-Primarja u se tkun qed tagħti direttiva fejn u meta meħtieġ. L-union tenniet li d-direttivi li diġà ngħataw għadhom u se jibqgħu fis-seħħ. Erbat ijiem ilu l-MUT qalet li ħadd, inkluż il-Ministeru, mhu se jagħmillha sarima m' ħalqha u ma' ħalq l-edukaturi. L-union laqgħet id-deċiżjoni tal-Qorti li rrikonoxxiet id-dritt tagħha li tagħti direttivi, "liema dritt ipprova jittieħed mill-Ministeru tal-Edukazzjoni". Il-Ministeru tal-Edukazzjoni b'mandat ta' inibizzjoni kontra l-MUT u l-UPE X'taħseb li għandu jsir biex ma jbatux l-istudenti? Ibgħatilna email fuq info@newsbook.com.mt Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_616e5dc4c5465_rand.td-a-rec-img{text-align:left}.td_uid_3_616e5dc4c5465_rand.td-a-rec-img img{margin:0 auto 0 0}